на продажбите, както и до съответните информационни и промоционални материали, които се излагат при такива специфични дейности. Следва да се определят правила, чрез които да се гарантира, че всяка търговска марка е видима в еднаква степен, а графичното ѝ представяне е в по-малък формат, отколкото представянето на главното послание на Съюза в рамките на кампанията. С цел да се запази характерът на мерките, който не е насочен към търговски марки, следва да се определят правила, чрез които да се гарантира, че — с изключение на надлежно обосновани обстоятелства — се изобразяват няколко търговски марки и че предназначената за търговски марки площ е ограничена до определен процент от информационната зона.
 (5)
 Регламент (ЕС) No 1144/2014 позволява на предлагащите организации да изпълняват някои части от своите програми. Следва да бъдат определени правила за прилагането на тези разпоредби.
 (6)
 Обикновените програми следва да се изпълняват при споделено управление между държавите членки и Съюза в съответствие с Регламент (ЕС) No 1306/2013 на Европейския парламент и на Съвета (5), а многонационалните програми следва да се финансират съгласно правилата за пряко управление в съответствие с Регламент (ЕС, Евратом) No 966/2012 на Европейския парламент и на Съвета (6). Тъй като една и съща предлагаща организация може да има както обикновени, така и многонационални програми, правилата за изпълнение на двата вида програми следва да се различават възможно най-малко. За тази цел обикновените програми следва да се подчиняват на правила, еквивалентни на разпоредбите на Регламент (ЕС, Евратом) No 966/2012 относно безвъзмездните средства, които се прилагат при многонационалните програми, като например отсъствието на изискване за предоставяне на обезпечение, с което се гарантира удовлетворителното изпълнение на договора.
 (7)
 Държавите членки отговарят за правилното изпълнение на обикновените програми, избрани от Комисията. Следва да се предвиди разпоредба за определянето на национални органи, които да отговарят за прилагането на настоящия регламент. За да се осигурят еднакви условия, следва да се определят правила относно сключването на договори за изпълнение на избраните обикновени програми. За тази цел Комисията следва да предостави на държавите членки образец на договор и следва да се определят разумни срокове за сключването на договори. С оглед на различните видове мерки, които е възможно да бъдат включени в дадена програма, следва да се предвиди известна гъвкавост по отношение на началната дата на изпълнение на програмата.
 (8)
 В интерес на доброто финансово управление предлагащите организации и прилагащите организации следва да са задължени да съхраняват документален архив и други разходооправдателни документи, необходими за доказване на правилното изпълнение на програмата и допустимостта на декларираните разходи за финансиране от Съюза.
 (9)
 Държавите членки следва да контролират изпълнението на обикновените програми в съответствие с Регламент (ЕС) No 1306/2013. Те следва да са задължени също така преди сключването на договор със съответната предлагаща организация да одобряват избраната прилагаща организация и да проверяват всяко заявление за плащане преди извършване на плащане. С изключение на заявленията за авансово плащане, всички заявления за плащане следва да включват финансов отчет, в който се декларират и описват допустимите разходи, направени от предлагащата организация, отчет за техническото изпълнение на програмата, а заявленията за плащане на